দিনাজপুর জেলা
১৭৬৫ সালে দেওয়ানি গ্রহণের ফলে দিনাজপুর জেলা ইস্ট ইন্ডিয়া কোম্পানির নিয়ন্ত্রণভুক্ত হয়। সেই সময় লক্ষনৌতী, বাজিন্নাতাবাদ, তেজপুর, পানজারা, ঘোড়াঘাট, বারবকাবাদ ও বাজুহা, এই ছয়টি সরকারের অংশ নিয়ে দিনাজপুর জেলা গঠিত হয়। ১৭৮৬ সালে দিনাজপুর জেলা হিসেবে ঘোষিত হয়। দিনাজপুর সদরে জেলা সদর গঠিত হয়।
দক্ষিণ দিনাজপুর জেলা
১৯১৯ সনে জাতীয় কংগ্রেসের সহযোগীতায় সমান্তরাল প্রশাসন তৈরী করা হয় ও ১৯২৪ সনে শ্রী পুর্ণচণ্দ্র দাস গ্রেপ্তার হন৷ স্বরাজ্য দল বালুরঘাট ও দিনাজপুরের আসন দখল করতে সক্ষম হয় ও ১৯২৮ এ সাইমনে কমিশনের বিরূদ্ধে সমগ্র জেলাজুড়ে বন্ধ ঘোষিত হয়৷ ১৯৩২ সনে স্বরাজ্য দলের তত্তাবধানে গঙ্গারামপুরের অাকচা গ্রামে সাঁওতালরা চৌকিদারী কর দেওয়া বন্ধ করে বিদ্রোহ করে৷ ফলস্বরূপ, দিনাজপুরকে কড়া নিরাপত্তায় মুড়ে ফেলা হয়৷ ১৯৩৩ খ্রীষ্টাব্দের ২৮ অক্টোবর হিলি স্টেশনে খাকি পোষাকপরিহিত কিছু যুবক স্টেশনে জাতীয় পতাকা উত্তোলন করে ও টাকা লুঠ করে পালিয়ে যায়৷ পরে তারা ধরা পড়লে তাদের দ্বীপান্তর করা হয়৷ ১৯৪২ এ পুর্ণচণ্দ্র দাসের গ্রেপ্তারকে কেন্দ্র করে বালুরঘাটে ভারতবন্ধ ডাকা হয়৷ ১৪ ই সেপ্টেম্বর শ্রী সরোজ রঞ্জন চ্যাটার্জ্জীর নেতৃত্বে বালুরঘাটে আট হাজার লোক জড়ো হয় ও সরকারী দপ্তরে অগ্নিসংযোগ ঘটানো হয়৷ 
দিনাজপুর জেলা সর্বাধিক ক্ষতিগ্রস্থ হয় ১৯৪৭ সাালে বাংলা ভাগের সময়৷ বালুরঘাট, রায়গঞ্জ ও গঙ্গারামপুর মহকুমা ভারতীয় যুক্ত রাষ্ট্রে যুক্ত হলেও বাকী দিনাজপুর ও পূর্ববঙ্গে দ্বিখণ্ডিত থাকে দিনাজপুর ও রাজশাহীর মধ্যে।১৯৯২ খ্রীষ্টাব্দে ভারতের পশ্চিম দিনাজপুরের দক্ষিণাংশের ২২১৯ বর্গকিলোমিটার অঞ্চল তথা বালুরঘাট ও গঙ্গারামপুর মহকুমাদ্বয় নিয়ে নতুন দক্ষিণ দিনাজপুর জেলা গঠিত হয়৷